**Polisi Cyfryngau Cymdeithasol**

**Cyflwyniad**

Mae’r cyfryngau cymdeithasol yn cynrychioli cymuned ar-lein enfawr lle mae cwsmeriaid, partneriaid, cyflenwyr a chyfranddalwyr yn dod at ei gilydd i rannu gwybodaeth, hyrwyddo cynhyrchion a gwasanaethau, a chyfnewid barn a phrofiadau. Mae Ymddiriedolaeth Natur Gwent yn cydnabod terfynau a risgiau cyfryngau cymdeithasol, a sut gallant effeithio ar frand, delwedd gyhoeddus a gwerthoedd craidd ein cwmni. Felly, rydym wedi creu’r polisi cyfryngau cymdeithasol hwn i bennu fframwaith o ganllawiau a phrotocolau cyfryngau cymdeithasol sydd wedi’u profi.

**Pwrpas**

Pwrpas y polisi cyfryngau cymdeithasol hwn yw (a) amlinellu canllawiau a phrotocolau cyfryngau cymdeithasol y cwmni, (b) diffinio'r rheolau sy'n berthnasol i ddefnydd corfforaethol a phersonol o gyfryngau cymdeithasol, ac (c) esbonio proses camau disgyblu'r cwmni ar gyfer mynd yn groes i’r polisi.

**Cwmpas**

Mae’r polisi cyfryngau cymdeithasol hwn yn berthnasol i holl gyflogeion Ymddiriedolaeth Natur Gwent, gan gynnwys interniaid cyflogedig, gwirfoddolwyr, contractwyr, a gweithwyr tymhorol, rhan amser a llawn amser. Mae Ymddiriedolaeth Natur Gwent yn diffinio cyfryngau cymdeithasol fel unrhyw fath o flog, gennych chi neu rywun arall, dyddiadur, gwefan bersonol, safle rhwydweithio cymdeithasol, a/neu ystafell sgwrsio ac mae’n cynnwys apiau negeseua gwib fel What’s App, Tik Tok ac ati.

**Defnydd Corfforaethol**

Mae'n ofynnol i gyflogeion sy’n cynrychioli'r cwmni ar gyfryngau cymdeithasol gynnal delwedd, gwerthoedd craidd a brand y cwmni. O ganlyniad, mae Ymddiriedolaeth Natur Gwent yn disgwyl i bob cyflogai, bob amser, fod yn deg, yn broffesiynol ac yn gwrtais gydag unrhyw bartneriaid, cyfranddalwyr, cwsmeriaid, aelodau a/neu gyflenwyr Ymddiriedolaeth Natur Gwent.

**Canllawiau Cyfryngau Cymdeithasol:**

* Rhaid i chi osgoi siarad ar a / neu bostio am bynciau y tu allan i faes astudio'r cwmni.
* Rhaid ymateb i bob sylw mewn modd amserol.
* Rhaid cywiro neu ddileu cynnwys anghywir a / neu gamarweiniol.
* Rhaid cadw at gytundeb cyfrinachedd a pholisi gwrth-wahaniaethu’r cwmni.
* Rhaid osgoi postio a / neu rannu gwybodaeth sarhaus, gwahaniaethol a / neu ffug.

Mae Uwch Swyddog y Wasg a Chyfathrebu Ymddiriedolaeth Natur Gwent yn gyfrifol am sefydlu calendr cyfryngau cymdeithasol swyddogol. Rhaid i'r calendr cyfryngau cymdeithasol gael ei gymeradwyo gan y Pennaeth Codi Arian a Chyfathrebu. Mewn achosion lle mae'r cwmni ar fin cyhoeddi newyddion mawr neu lansio ymgyrchoedd ar gyfryngau cymdeithasol, rhaid i Uwch Swyddog y Wasg a Chyfathrebu adolygu'r cynnwys yn drylwyr am unrhyw wybodaeth gamarweiniol neu anghywir.

**Defnydd Personol**

Er bod Ymddiriedolaeth Natur Gwent yn cydnabod efallai na fyddwn yn gwahardd ein cyflogeion rhag postio barn a chynnwys personol ar gyfrifon preifat, rydym yn disgwyl i'n cyflogeion gynnal y lefel uchaf o barch a chadw at bolisïau gwrth-wahaniaethu ac aflonyddu ein cwmni.

Ymhellach, gofynnwn i holl gyflogeion Ymddiriedolaeth Natur Gwent wneud y canlynol:

* Datgan yn glir nad yw barn a chynnwys personol ar gyfrifon cyfryngau cymdeithasol cyflogeion yn cael eu cymeradwyo na'u cefnogi gan ein cwmni.
* Osgoi postio eiddo deallusol a gwybodaeth gyfrinachol am y cwmni ar gyfrifon cyfryngau cymdeithasol personol.
* Osgoi trafod gwybodaeth sy'n ymwneud â’r cwmni gyda chwsmeriaid ar gyfrifon cyfryngau cymdeithasol personol.
* Osgoi rhannu cynnwys sarhaus, tramgwyddol a / neu athrodus.
* Cadw at gyfreithiau datgelu ariannol.

**Gweithredu Disgyblaethol**

Os na fydd cyflogai gydag Ymddiriedolaeth Natur Gwent yn dilyn y canllawiau a nodir yn y polisi cyfryngau cymdeithasol hwn, bydd gan Ymddiriedolaeth Natur Gwent sail i gymryd camau disgyblu, hyd at a chan gynnwys terfynu cyflogaeth. Mae mynd yn groes i’r polisi yn cynnwys:

* Diystyru rhwymedigaethau swydd a therfynau amser oherwydd defnydd gormodol o gyfryngau cymdeithasol yn y gweithle.
* Rhyddhau gwybodaeth gorfforaethol ar sianeli cyfryngau cymdeithasol, personol a chorfforaethol.
* Postio cynnwys a phynciau amhriodol ar sianeli cyfryngau cymdeithasol corfforaethol.
* Postio sylwadau sarhaus.
* Esgeuluso ymateb i gleientiaid ar-lein.
* Postio gwybodaeth ffug a barn bersonol ar sianeli cyfryngau cymdeithasol corfforaethol.

Bydd pob trosedd neu fynd yn groes i’r polisi yn cael ei ymchwilio'n drylwyr gan y Prif Weithredwr a'r Swyddog AD a Gwirfoddoli cyn cwblhau camau disgyblu. Gall camau disgyblu gynnwys cerydd, rhybudd ysgrifenedig, a / neu derfynu cyflogaeth.